Source: https://www.hontmedik.eu/ivetin-falling-down/novela-ustavy-sr-obmedzenie-pravomoci-ivety-r-/
Timestamp: 2019-10-14 17:52:35+00:00

Document:
Novela Ústavy SR (obmedzenie právomocí Ivety R.) :: Hont Medik s.r.o.
Úvodná stránka | "Falling Down" Ivety R. | Novela Ústavy SR (obmedzenie právomocí Ivety R.)
Obmedzené právomocí Ivety - Evity
č. 356/2011 Z. z., ktorým sa dopĺňa
Ústava Slovenskej republiky č. 460/1992 Zb.
Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z., ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z. a ústavného zákona č. 100/2010 Z. z. sa dopĺňa takto:
1. V čl. 102 sa odsek 1 dopĺňa písmenom u), ktoré znie:
„u) rozhoduje o poverení vlády a dáva súhlas na výkon jej pôsobnosti podľa čl. 115 ods. 3“.
2. Čl. 115 sa dopĺňa odsekom 3, ktorý znie:
„(3) Ak prezident Slovenskej republiky odvolá vládu podľa odseku 1, rozhodnutím, vyhláseným v Zbierke zákonov Slovenskej republiky, ju poverí vykonávaním jej pôsobnosti až do vymenovania novej vlády, avšak výlučne v rozsahu podľa čl. 119 písm. a), b), e), f), m), n), o), p) a r); výkon pôsobnosti vlády podľa čl. 119 písm. m) a r) je v každom jednotlivom prípade viazaný na predchádzajúci súhlas prezidenta Slovenskej republiky.“.
Tento ústavný zákon nadobúda účinnosť dňom vyhlásenia.
Čl.119 Ústavy Slovenskej republiky
(po odvolaní IVETY EVITY R.)
Vláda rozhoduje v zbore
a) o návrhoch zákonov,
b) o nariadeniach vlády,
c) o programe vlády a o jeho plnení,
d) o zásadných opatreniach na zabezpečenie hospodárskej a sociálnej politiky Slovenskej republiky,
e) o návrhoch štátneho rozpočtu a štátneho záverečného účtu,
f) o medzinárodných zmluvách Slovenskej republiky, ktorých dojednávanie preniesol na vládu prezident Slovenskej republiky,
g) o súhlase s prenesením dojednávania medzinárodných zmlúv podľa čl. 102 ods. 1 písm. a) na jej jednotlivých členov,
h) o podaní návrhu na Ústavný súd Slovenskej republiky, aby rozhodol o súlade dojednanej medzinárodnej zmluvy, na ktorú je potrebný súhlas Národnej rady Slovenskej republiky, s ústavou a s ústavným zákonom,
i) o zásadných otázkach vnútornej a zahraničnej politiky,
j) o podaní návrhu zákona alebo iného závažného opatrenia na verejnú diskusiu,
k) o tom, že požiada o vyslovenie dôvery,
l) o udelení amnestie vo veciach priestupkov,
m) o vymenúvaní a odvolávaní ďalších štátnych funkcionárov v prípadoch ustanovených zákonom a troch členov Súdnej rady Slovenskej republiky,
n) o návrhu na vyhlásenie vojnového stavu, o návrhu na nariadenie mobilizácie ozbrojených síl, o návrhu na vyhlásenie výnimočného stavu a o návrhu na ich skončenie, o vyhlásení a skončení núdzového stavu,
o) o vyslaní ozbrojených síl mimo územia Slovenskej republiky na účel humanitárnej pomoci, vojenských cvičení alebo mierových pozorovateľských misií, o súhlase s prítomnosťou zahraničných ozbrojených síl na území Slovenskej republiky na účel humanitárnej pomoci, vojenských cvičení alebo mierových pozorovateľských misií, o súhlase s prechodom zahraničných ozbrojených síl cez územie Slovenskej republiky,
p) o vyslaní ozbrojených síl mimo územia Slovenskej republiky, ak ide o plnenie záväzkov z medzinárodných zmlúv o spoločnej obrane proti napadnutiu, a to najdlhšie na čas 60 dní; toto rozhodnutie vláda bezodkladne oznámi Národnej rade Slovenskej republiky,
r) o ďalších otázkach, ak to ustanoví zákon.
1. preškrtnuté a červeným písmom vypísané - túto pôsobnosť vláda Ivety R. do volieb uplatňovať nemôže vôbec.
2. tmavo modrým písmom - potrebuje na uplatnenie výslovný predchádzajúci súhlas prezidenta Slovenskej republiky, a to v každom jednotlivom prípade.
3. čiernym písmom - ešte si Iveta Evita R. môže zaspievať "labutiu pieseň".
Táto zmena Ústavy SR je
účinná od 25. októbra 2011
Zverejnené: 26. október 2011
Odkaz na publikovaný ústavný zákon

References: čl. 102
 čl. 115
 Čl. 115
 čl. 119
 čl. 119

Čl.119
 čl. 102
 súd